section_heading: Počeci i ulazak u F1
paragraph_text: Vozač je prikazao veliku hrabrost vrativši se početkom 1989. u svijet automobilizma, unatoč činjenici da je teško hodao. Još nevjerojatnijom bila je činjenica da je Herbert iste godine nastupao u Formuli 1, osvojivši prve bodove na svojem debiju na Velikoj nagradi Brazila. U Formuli 1 debitirao je u momčadi Benettona, dok mu je mentor bio prijatelj Peter Collins.